Magylai
Magylai (arba Mogylai) – kaimas Anykščių rajono savivaldybėje, 6 km į šiaurę nuo Andrioniškio, Ramuldavos girios pakraštyje. Kaimas ribojasi su Anykščių seniūnijoje esančiu Lašinių kaimu. Kaimo vakarinėje pusėje tekanti Šventoji skiria kaimą nuo Sedeikių – stovi Sedeikių tiltas. Praeina kelias į Juodbalos karjerą ( 1226  Sedeikiai–Juodbalio karjeras ). Kaimo teritorija priklauso Šimonių girios biosferos paligonui. Yra Magylų senkapis, vadinamas Milžinkapiais.